488 ATT LI JIRREGOLA L-INFURZAR TA’ DRITTIJIET TA’ PROPRJETÀ INTELLETTWALI Biex jirregola l-Infurzar ta’ Drittijiet ta’ Proprjetà Intellettwali. L-ATTXX tal-2006. L-ATTXX tal-2006. 1. It-titolu fil-qosor ta’ dan l-Att hu l-Att li jirregola l-Infurzar ta’ Drittijiet ta’ Proprjetà Intellettwali. TAQSIMA I ĠENERALI Tifsir. 2. F’dan l-Att, kemm-il darba r-rabta tal-kliem ma tkunx teħtieġ xort’oħra- "qorti kompetenti " u "Qorti " , kemm-il darba ma jiġix ordnat xort’oħra permezz ta’ regolamenti magħmulin taħt dan l-Att, ifissru dik il-Qorti li tkun kompetenti li tisma’ każ skont ir-regoli stabbiliti fil-Kodiċi ta’ Organizzazzjoni u Proċedura Ċivili; Kap. 12. Kap. 12. "drittijiet ta’ proprjetà intellettwali " tfisser dawk id-drittijiet li jiġu mogħti jin taħt l-Att dwar id-Drittijiet tal-Awtur, l-Att dwar it-Trade marks u l-Att dwar il-Privattivi Industrijali u d-Disinni, jew kull liġi oħra li tista’ minn żmien għal żmien tidħol minflokhom u Kap. 415 Kap. 416. Kap. 417 Kap. 415.. Kap. 415. Kap. 416. Kap. 417. "liġijiet rilevanti " għandha titfisser bl-istess mod; " il-Ministru " tfisser il-Ministru responsabbli għall-proprjetà intellettwali. 3. Persuni b’jedd li jagħmlu użu mill-miżuri, proċeduri u rimedji provduti b’dan l-Att. Dawn il-persuni għandu jkollhom, b’żjieda ma’ kull mezz ieħor provdut bil-liġi għall-infurzar tad-drittijiet tagħhom ta’ proprjetà intellettwali, il-jedd li jagħmlu użu mill-miżuri, proċeduri u rimedji provduti b’dan l-Att: (a) kull min skont id-dispożizzjonijiet ta’ kull liġi li tkun tapplika tkun id-detentur ta’ dritt ta’ proprjetà intellettwali; (b) kull min ikun awtorizzat juża dritt ta’ proprjetà intellettwali u, b’mod partikolari, kull min ikun detentur ta’ liċenza ta’ dritt bħal dak; (ċ) collecting societies rikonoxxuti; u (d) soċjetajiet professjonali ta’ difiża li huma regolarment rikonoxxuti bħala li għandhom dritt jirrappreżentaw lil detenturi ta’ drittijiet ta’ proprjetà intellettwali. 4. Preżunzjoni li persuna tkun l-awtur jew is-sid. (1) Kull minismu jidher fuq xi xogħol letterarju jew artistiku b’tali mod lisoltu persuna tiġi indikata bħala l-awtur tax-xogħol għandu, sakemm ma jkunx hemm prova kuntrarja, jiġi kkunsidrat bħala l-awtur ta’ dak ix-xogħol u jkollu jedd jagħmel użu mill-miżuri, proċeduri u rimedji provduti b’dan l-Att. (2) Id-dispożizzjonijiet tas-subartikolu (1) għandhom japplikaw mutatis mutandis għad-detentur ta’ drittijiet li għandhom x’jaqsmu mad-drittijiet tal-awtur għar-rigward tal-materja koperta tagħhom. TAQSIMA II PROVI 5. Provi. (1) Kull min ikollu jedd jagħmel użu mid-dispożizzjonijiet ta’ dan l-Att jista’ jippreżenta rikors fil-Qorti kompetenti fejn jitlob il-ħruġ ta’ ordni tal-Qorti li tkun tiddikjara li dawk il-provi li jkunu qegħdin jinżammu minn parti li topponi jiġu ppreżentati fil-Qorti mill-parti li topponi, bla ħsara għall-protezzjoni ta’ informazzjoni kunfidenzjali: Iżda biex persuna jkollha jedd tagħmel użu mid-dispożizzjonijiet ta’ dan l-artikolu hija għandha, flimkien mar-rikors, tippreżenta provi li jkunu raġonevolment disponibbli u li jkunu suffiċjenti biex isostnu t-talbiet tagħha. Għal dan l-iskop, kampjun raġonevoli ta’ għadd sostanzjali ta’ kopji ta’ xi xogħol jew xi oġġett protett ieħor għandu jiġi kkunsidrat bħala li jikkostitwixxi provi raġonevoli. (2) Fil-każ ta’ ksur ta’ drittijiet ta’ proprjetà intellettwali li jsir fuq skala kummerċjali, il-Qorti tista’, taħt l-istess kondizzjonijiet stipulati fis-subartikolu (1), tordna li jiġu komunikati lir-rikorrent dawk id-dokumenti bankarji, finanzjarji jew kummerċjali li jkunu taħt il-kontroll tal-parti li topponi, bla ħsara għall-protezzjoni ta’ kull informazzjoni kunfidenzjali. 6. (1) Il-Qorti kompetenti tista’, ukoll qabel ma jinbdew il-proċedimenti fuq il-merti tal-każ, wara li jsir rikors minn persuna li tkun ippreżentat provi li jkunu raġonevolment disponibbli biex isostnu l-pretensjoni tagħha li d-dritt ta’ proprjetà intellettwali li jkollha, ikun ġie miksur jew ikun ser jiġi miksur, tordna li jittieħdu dawk il-miżuri provviżorji immedjati u effettivi skont ma jiġu kkunsidrati li jkunu adatti sabiex jiġu preservati provi rilevanti fir-rigward tal-ksur allegat, bla ħsara għall-protezzjoni ta’ informazzjoni kunfidenzjali. Dawk il-miżuri jistgħu jinkludu deskrizzjoni dettaljata, bit-teħid jew mingħajr it-teħid ta’ kampjuni jew il-qbid fiżiku tal-oġġetti involuti fil-ksur u, f’każijiet adatti, tal-materjal u tagħmir li jiġu użati fil-produzzjoni u, jew id-distribuzzjoni ta’ dawn l-oġġetti u tad-dokumenti li jkollhom x’jaqsmu magħhom. Il-Qorti kompetenti tista’ wkoll, jekk tqis li jkunhekk adatt, tordna li dawk il-miżuri għandhom jittieħdu mingħajr ma tkun instemgħet il-parti l-oħra, b’mod partikolari meta jkun hemm dewmien li x’aktarx jikkaġuna ħsara li ma tissewwiex li d-detenturi tad-dritt jew fejn il-Qorti tikkunsidra li jkun hemm riskju evidenti li l-provi jkunu qegħdin jiġu meqruda. (2) Meta jiġu adottati miżuri sabiex jiġu preservati l-provi mingħajr ma tkun instemgħet il-parti l-oħra, il-partijiet affettwati għandhom jiġu notifikati mingħajr ebda dewmien wara l-eżekuzzjoni tal-miżuri. Tista’ ssir reviżjoni, li tkun tinkludi d-dritt ta’ smigħ mill-Qorti, wara li ssir talba permezz ta’ rikors minn xi waħda mill-partijiet affettwati, bil-għan li jiġi deċiż, fi żmien raġonevoli wara n-notifika tal-miżuri, jekk il-miżuri għandhomx jiġu modifikati, revokati jew konfermati. (3) Bitkomplija tat-talba tiegħu għal miżuri biex jippreserva l-provi, ir-rikorrent għandu jippreżenta fil-Qorti dik il-malleverija jew assikurazzjoni li tkun intiża biex tiżgura li jingħata kumpens għal kull preġudizzju li jista’ jiġi mġarrab mill-parti l-oħra, kif provdut fis-subartikolu (5), skont ma tista’ tordna l-Qorti. (4) Il-miżuri biex jiġu preservati l-provi għandhom jiġu revokati mill-Qorti wara li ssir talba permezz ta’ rikors mill-persuna li dawk il-miżuri jkunu ttieħdu kontriha, mingħajr ebda preġudizzju għal dawk id-danni li jistgħu jintalbu, jekk ir-rikorrent li dawk il-miżuri jkunu ttieħdu fuq talba tiegħu, jonqos, fi żmien wieħed u tletinġurnata mill-ħruġ ta’ dawk il-miżuri, milli jibda proċedimenti li jkunu jwasslu għal deċiżjoni fuq il-merti tal-każ quddiem il-Qorti kompetenti. (5) Jekk il-miżuri biex il-provi jiġu preservati jiġu revokati, jew meta dawn jiskadu minħabba f’xi att jew ommissjoni tar-rikorrent jew meta sussegwentement jirriżulta li ma kien hemm ebda ksur jew theddida ta’ ksur ta’ xi dritt ta’ proprjetà intellettwali, il-Qorti kompetenti tista’ tordna lir-rikorrent, fuq talba tal-persuna li dawk il-miżuri jkunu indirizzati kontriha, biex tipprovdi lil dik il-persuna kumpens adatt għad-danni li jkunu ġew kaġunati b’dawk il-miżuri skont ma dawn jistgħu jiġu likwidati mill-Qorti. (6) Meta tkun qegħda tikkunsidra każijiet u rikorsi magħmulin skont dan l-Att, il-Qorti kompetenti tista’ wkoll tieħu dawk il-miżuri li tista’ tqis li jkunu adatti għall-iskop li tiġi protet ta l-identità tax-xhieda, bla ħsara għall-fatt li jiġi rispettat id-dritt għal proċedimenti xierqa. (7) Filwaqt li jkunu qegħdin isiru proċedimenti li jkunu jinvolvu l-għemil ta’ rikors biex jiġu provduti miżuri li jkunu jippreservaw il-provi, il-Qorti għandha tieħu dawk il-miżuri kollha li hija tqis li jkunu meħtieġa biex tipproteġi l-identità tax-xhieda. 7. Dritt li tingħata jew tinkiseb informazzjoni. (1) Matul il-proċedimenti li jirrigwardaw il-ksur ta’ dritt ta’ proprjetà intellettwali, il-Qorti tista’ tordna, fuq talba li ssir minn persuna li tagħmel rikors għaldaqstant u li dik il-Qorti tqis li tkun waħda ġustifikata u proporzjonata, li xi informazzjoni fuq l-oriġini u n-nisġiet ta’ distribuzzjoni tal-oġġetti jew tas-servizzi li jkunu jiksru d-dritt ta’ proprjetà intellettwali, għandha tinġieb quddiemha minn min ikun qiegħed jikkommetti l-ksuru, jew minn kull persuna oħrali- (a) jirriżulta li kellha pussess tal-oġġetti involuti fil-ksur fuq skala kummerċjali; (b) jirriżulta li kienet qegħda tuża s-servizzi involuti fiksur fuq skala kummerċjali; (ċ) jirriżulta li kienet qegħda tipprovdi fuq skala kummerċjali servizzi li jiġu użati f’attivitajiet ta’ ksur; jew (d) tkun ġiet indikata minn xi waħda mill-persuni msemmijin fil-paragrafu (a), (b) u (ċ tkun ġiet indikata minn xi waħda mill-persuni msemmijin fil-paragrafu (a), (b) bħala li huma involuti fil-produzzjoni, manifattura jew distribuzzjoni ta’ oġġetti jew l-għoti ta’ servizzi. (2) L-informazzjoni mitluba msemmija fis-subartikolu ta’ qabel għandu, skont ma jkun adatt li jsir, jkun fiha: (a) l-ismijiet u l-indirizzi tal-produtturi, manifatturi, distributuri, fornituri u detenturi oħrajn preċedenti tal-oġġetti jew tas-servizzi kif ukoll tal-bejjiegħa bl-ingrossa u tal-bejjiegħa bl-imnut li x-xogħol ikun maħsub li jgħaddi għal għandhom; (b) informazzjoni fuq il-kwantitajiet prodotti, manufatturati, kunsinnati, riċevuti jew ordnati, kif ukoll il-prezz li jinkiseb għal oġġetti jew servizzi kwistjoni. (3) Is-subartikoli preċedenti għandhom japplikaw mingħajr ebda preġudizzju għal dispożizzjonijiet oħra statutorjili- (a) jagħtu lid-detentur ta’ drittijiet il-jedd li jirċievi informazzjoni aktar kompleta; (b) jirregolaw l-użu, fi proċedimenti ċivili jew kriminali, tal-informazzjoni li tkun ġiet komunikata b’mod konformi ma’ dan l-artikolu; (ċ) jirregolaw ir-responsabbiltà għal kull użu ħażin li jsir mid-dritt ta’ informazzjoni; jew (d) jagħtu l-opportunità li ma titħalliex li tiġi provduta informazzjoni li tkun iġġiegħel lill-persuna msemmija fis-subartikolu (1) tammetti l-parteċipazzjoni tiegħu jew tagħha jew dik ta’ qraba fil-viċin bi ksur ta’ xi dritt ta’ proprjetà intellettwali; jew (e) jirregolaw il-protezzjoni ta’ kunfidenzjalità ta’ għejjun ta’ informazzjoni jew l-ipproċessar ta’ data personali. TAQSIMA IV MIŻURI PROVVIŻORJI U KAWTELATORJI 8. Miżuri li għandhom jittieħdu mill-Qorti. (1) Kull persuna msemmija fl-artikolu 3 tis ta’ permezz ta’ rikors titlob lill-Qorti- (a) t oħroġ kontra min ikun qiegħed allegatament jikkommetti l-ksur ta’ dritt ta’ proprjetà intellettwali, digriet li jkun intiż biex jipprevjeni kull ksur imminenti ta’ dritt ta’ proprjetà intellettwali bħal dak, jew li jipprojbixxi, fuq bażi provviżorja u, fejn ikun adatt, bla ħsara għal ħlas ta’ penali li jista’ jsir għal diversi drabi fejn ikun hemm provdut dwar dan skont il-liġi, milli jitkompla jseħħ kull taliksur allegat ta’ dak id-dritt, jew li tagħmel dik it-tkomplija soġġetta għal garanziji li jkunu intiżi biex jiżguraw li jingħata kumpens li d-detentur tad-dritt. Tista’ wkoll tinħareġ projbizzjoni interlokutorja, taħt l-istess kondizzjonijiet, kontra kull intermedjarju li jkollu s-servizzi tiegħu qegħdin jiġu użati minn terzihekk li dawn ikunu jiksru dritt ta’ proprjetà intellettwali; (b) jordna l-qbid jew il-kunsinna tal-oġġetti li jkunu suspettati li qegħdin jiksru d-dritt ta’ proprjetà intellettwali. (2) Meta ksur ta’ dritt ta’ proprjetà intellettwali jkun sar fuq dik li l-Qorti tqis li tkun skala kummerċjali hija tista’ tordna, jekk l-attur juri li jkun hemm ċirkostanzi li x’aktarx jipperikolaw l-irkupru tal-ħlas għad-danni, l-qbid kawtelatorju tal-proprjetà mobbli u immobbli ta’ min ikun qiegħed allegatament jikkommetti l-ksur, inkluż is-sekwestru tal-kontijiet tal-bank u ta’ kull attiv ieħor tal-istess persuna li tkun qegħda tikkommetti dak il-ksur. Iktar minn hekk, il-Qorti għandu jkollha s-setgħa tordna li jiġu komunikati d-dokumenti bankarji, finanzjarji jew kummerċjali, jew inkella titlob li tingħata aċċess xieraq għal informazzjoni rilevanti, skont ma jidhrilha li jkun adatt. (3) Fir-rigward tal-miżuri msemmija fis-subartikoli), il-Qorti għandu jkollha l-awtorità teħtieġ li r-rikorrent jipprovdi kull prova li tkun raġonevolment disponibbli biex tkun raġonevolment sodisfatta lir-rikorrent ikun id-detentur ta’ drittijiet u li d-dritt tiegħu jew ikun qiegħed jiġi miksur jew ikun f’periklu imminenti li jiġi miksur. (4) F’każijiet adatti, u partikolarment meta tqis li kull dewmien ikun ser jikkaġuna ħsara li d-detentur tad-dritt li ma tissewwiex, il-Qorti għandha tieħu dawk il-miżuri li hemm imsemmija fis-subartikoli) mingħajr il-ħtieġa li qabel tisma’ lill-konvenut. F’każ bħal dak, il-partijiet għandhom jiġu mgħarrfa b’dan mingħajr ebda dewmien u f’kull każ mhux iżjed tard minnufih wara li jkunu ġew eżegwiti dawk il-miżuri: Iżda l-konvenut ikollu d-dritt jitlob lill-Qorti permezz ta’ rikors li din tirrevedi l-miżuri hawn qabel imsemmija bil-għan li jiġi deċiż, fi żmien raġonevoli wara n-notifika ta’ dawk il-miżuri, jekk dawk il-miżuri għandhomx jiġu modifikati, revokati jew konfermati. (5) Jekk ir-rikorrent fi żmien wieħed u tletinġurnata kalendarja ma jibdiex proċedimenti li jwasslu għal deċiżjoni fuq il-merti tal-każ quddiem il-Qorti kompetenti, il-Qorti għandha fuq talba li ssir mill-konvenut tgħaddi biex tirrevoka l-miżuri proviżorji msemmija fis-subartikoli ta’ qabel dan. (6) Il-Qorti tista’, meta tkun qegħda tilqa’ l-miżuri proviżorji msemmija hawn qabel, teħtieġ li r-rikorrent jiddepożita garanzija adegwata jew assikurazzjoni ekwivalenti li tkun intiża biex tiżgura kumpens għal kull preġudizzju mġarrab mill-konvenut skont ma hemm provdut dwar u fis-subartikolu (7). (7) Meta l-miżuri proviżorji msemmija hawn qabel jiġu revokati mill-Qorti, jew meta dawn jiskadu minħabba f’xi att jew ommissjoni tar-rikorrent, jew meta l-Qorti sussegwentement tiddeċiedi li ma kien hemm ebda ksur jew theddida ta’ ksur ta’ dritt ta’ proprjetà intellettwali, il-Qorti għandu jkollha s-setgħa tordna lir-rikorrent, fuq talba li ssirilha permezz ta’ rikors tal-konvenut, biex jagħti lill-istess konvenut kumpens adatt għal kull ħsara li huwa se ta’ ġarrab minħabba f’dawk il-miżuri. TAQSIMA V MIŻURI LI JIRRIŻULTAW MINN DEĊIŻJONI FUQ IL-MERTI TAL-KAŻ 9. Miżuri korrettivi. (1) Fuq talba tar-rikorrent u mingħajr ebda preġudizzju għal danni dovuti lid-detentur ta’ drittijiet minħabba f’xi ksur ta’ dritt ta’ proprjetà intellettwali, il-Qorti tista’ tordna t-teħid ta’ kull miżura li tista’ tqis li tkun adatta għar-rigward ta’ oġġetti li jinsabu li jkunu bi ksur ta’ dritt ta’ proprjetà intellettwali kif ukoll għar-rigward ta’ kull materjal u tagħmir li jiġi użat fil-produzzjoni jew il-manifattura ta’ dawk l-oġġetti. Dawk il-miżuri għandhom ikunu jinkludu: (a) li l-oġġetti jissejħu lura miċ-ċirkolazzjoni fis-sistemi eżistenti tal-kummerċ; (b) li l-oġġetti jitneħħew definittivament miċ-ċirkolazzjoni fis-sistemi eżistenti tal-kummerċ; jew (ċ) li l-oġġetti jiġu meqrudin. (2) Il-Qorti għandha tordna li dawk il-miżuri jitwettqu bi spejjeż ta’ min ikun qiegħed jikkommetti l-ksur, kemm-il darba ma jiġux invokati raġunijiet partikolari biex dan ma jsirx. (3) Meta tkun qegħda tikkunsidra talba għal miżuri korrettivi, il-Qorti għandha tara li jkun hemm bilanċ ta’ proporzjonalità bejn il-gravità tal-ksur u r-rimedji li jiġu ordnati filwaqt li jkunu qegħdin jitqiesu l-interessi ta’ terzi. 10. Projbizzjonijiet. (1) Meta l-Qorti jirriżultalha li jkun hemm xi ksur ta’ dritt ta’ proprjetà intellettwali, din tista’ fuq rikors li jsir mill-attur toħroġ projbizzjoni kontra min ikun qiegħed jikkommetti l-ksur bil-għan li tiġi projbita t-tkomplija ta’ dak il-ksur. Jekk persuna tonqos milli tottempera ruħha ma’ dik il-projbizzjoni, dan ikun jikkostitwixxi disprezz tal-Qorti. (2) Ir-rikors imsemmi fis-subartikolu (1) jista’ wkoll isir fir-rigward ta’ intermedjarji li jkollhom is-servizzi tagħhom użati minn terzi biex jiksru dritt ta’ proprjetà intellettwali, mingħajr ebda preġudizzju għall-artikolu 42 tal-Att dwar id-Drittijiet tal-Awtur [żaħ. 11. Miżuri alternattivi. F’każijiet fejn ikunu jistgħu jiġu applikati l-miżuri stipulatif fit-Taqsima V ta’ dan l-Att, ikun fid-diskrezzjoni tal-Qorti, wara li jsir rikors mill-persuna li dwarha jistgħu jittieħdu dawk il-miżuri, li żżomm lura milli tapplika dawk il-miżuri u minflokt ordna li jsir il-ħlas ta’ kumpens ta’ flus lill-parti li tkun ġarrbet il-ħsara jekk hija tkun tal-fehma li min ikun qiegħed jikkommetti l-ksur inkwistjoni jkun aġixxa bla ma kellu ebda intenzjoni u mingħajr ebda negliġenza, jekk l-eżekuzzjoni tal-miżuri inkwistjoni tikkaġuna ħsara sproporzjonata lil min ikun qiegħed jikkommetti l-ksuru jekk l-għoti ta’ kumpens ta’ flus lill-parti li tkun ġarrbet il-ħsara jidher li jkun raġonevolment sodisfaċenti. TAQSIMA VI DANNI 12. Danni. (1) Il-Qorti għandha wara li jsirilha rikors mill-parti li tkun ġarrbet il-ħsara, tordna lil min ikun qiegħed jikkommetti l-ksur u li jkun, sew xjentement jew għax ikun raġonevolment mistenni lijaf, wettaq xi attività li tinvolvi ksur, iħallas lid-detentur ta’ drittijiet danni daqsin sew mal-preġudizzju attwal i mġarrab minn dak id-detentur tad-dritt bħala riżultat tal-ksur. (2) Meta tkun qegħda tistabbilixxi l-ammont ta’ danni dovuti, għandu jitqies mill-Qorti kull aspett rilevanti, inkluż il-konsegwenzi ekonomiċi negattivi kollha li setgħu ġew imġarrba mill-parti li tkun ġarrbet il-ħsara inkluż kull telf ta’ profitti, kif ukoll profitt inġust li jkun sar minn min ikun qiegħed jikkommetti l-ksuru, skont ma tqis li jkun adatt, elementi oħra, bħalma huma l-preġudizzjumorali, kaġunati lid-detentur ta’ drittijiet b’dak il-ksur: Iżda minflok il-metodu ta’ stima ta’ danni hawn qabel imsemmi, il-Qorti tista’, meta tqis li jkunhekk adatt, tagħżel li tapplika metodu ta’ stima alternattiv li jkun jinvolvi l-għoti ta’ somma globali ta’ danni li għandhom jitħallsu u li tkun tinkludi elementi bħalma huma, mill-inqas, l-ammont ta’ royalties jew ħlasijiet li kienu jkunu dovuti kieku l-persuna li tkun qegħda tikkommetti l-ksur kienet talbet li tiġi awtorizzata tuża d-dritt intellettwali inkwistjoni. (3) Meta l-Qorti tkun tal-fehma li min ikun qiegħed jikkommetti l-ksur ma kienx qiegħed iwettaq dik l-attività ta’ ksur xjentement, hija tista’ tordna l-irkupru ta’ profitti jew il-ħlas ta’ danni, skont ma dawn jistgħu jiġu stabbiliti bil-quddiem b’regolamenti magħmulin taħt il-liġijiet rilevanti. TAQSIMA VII MIXXELLANJI 13. Spejjeż legali. F’azzjoni ġudizzjarja li tkun konformi ma’ xi dispożizzjoni ta’ dan l-Att, il-Qorti għandha bħala regola ġenerali tordna li l-ispejjeż legali u l-ispejjeż l-oħra kollha li tkun għamlet il-parti rebbieħa għandhom jiġu mġarrba mill-parti telliefa kemm-il darba ma tikkunsidrax li l-ekwità tkun teħtieġ xort’oħra. 14. Pubblikazzjoni ta’ deċiżjonijiet ġudizzjarji. Il-Qorti tista’, fuq talba tar-rikorrent u bi spejjeż ta’ min ikun qiegħed jikkommetti l-ksur, tordna li jittieħdu miżuri adatti għat-tixrid tal-informazzjoni li tirrigwarda d-deċiżjoni tagħha, inkluż il-wiri tad-deċiżjoni u l-pubblikazzjoni tagħha kollha kemm hi jew parti minnha. Il-Qorti tista’ wkoll tipprovdi għal miżuri ta’ pubbliċità addizzjonali oħrajn li hija tqis li jkunu adatti għal dawk iċ-ċirkostanzi partikolari tal-każ, inkluż ir-reklamar b’mod prominenti. 15. Il-Ministru jista’ jagħmel regolamenti għall-implimentazzjoni aħjar tad-dispożizzjonijiet ta’ dan l-Att u, mingħajr preġudizzju għall-ġeneralità ta’ dak hawn qabel imsemmi, huwa jista’ b’dawk irregolament i- (a) jordnadak kollu li jista’ jiġi ordnat b’dan l-Att; (b) jestendi l-kategoriji ta’ persuni li jkollhom jeddja pprofittaw ruħhom mill-miżuri, proċeduri u rimedji provduti b’dan l-Att; (ċ) jordna xi jkunu t-termini għall-eżerċizzju ta’ xi azzjoni taħt dan l-Att; (d) jiddetermina metodi biex jiġu stmati d-danni dovuti taħt dan l-Att; (e) jistabbilixxi regoli speċifiċi ta’ proċedura jew ta’ provi għar-rigward ta’ azzjonijiet taħt dan l-Att; (f) jiddetermina liema Qorti jew Qrati jkollhom jittrattaw azzjonijiet taħt dan l-Att; (g) jordna miżuri bil-għan li jkun hemm konformità ma’ kull obbligu internazzjonali li Malta jista’ jkollha jew ma’ kull obbligu ta’ Malta bħala Stat Membru tal-Unjoni Ewropea dwar affarijiet li jkollhom x’jaqsmu ma’ dan l-Att.